**C R N A G O R A**

**AGENCIJA ZA ZAŠTITU LIČNIH PODATAKA**

**I SLOBODAN PRISTUP INFORMACIJAMA**

**Br.UP II 07-30-2586-2/16**

**Podgorica, 24.12.2016.godine**

Agencija za zaštitu ličnih podataka i slobodan pristup informacijama-Savjet Agencije, rješavajući po žalbi NVO Mans br.16/99821 od 12.10.2016. godine izjavljene radi poništaja akta Ministarstva vanjskih poslova i evropskih integracija broj: UPI 0504/82-2 od 15.09.2016.godine, na osnovu člana 38 Zakona o slobodnom pristupu informacijama (“Sl.list Crne Gore”, br.44/12) i člana 235 stav 1 Zakona o opštem upravnom postupku (“Sl.list Crne Gore”,br.60/03, 73/10 i 32/11) je na sjednici održanoj dana 13.12.2016. godine, donio:

**R J E Š E NJ E**

Žalba se odbija kao neosnovana

**O b r a z l o ž e nj e**

Prvostepeni organ je donio akt broj: UPI 0504/82-2 od 15.09.2016.godine, kojim obavještava podnosioca zahtjeva br. 16/99821 od 13.09.2016.godine, kojim se traži da im se omogući pristup informacijama-kopiji svih izdatih putnih naloga za upravljanje službenim vozilima za period od 29/08/2016. do 04.09.2016.godine ,dostavljanjem putem e maila ili putem pošte u skladu sa članom 26 Zakona o slobodnom pristupu informacijama, da je tražena informacija objavljena na intenet stranici Ministarstva vanjskih poslova i evropskih integracija Crne Gore http://www.mvpei.gov.me/biblioteka/izvještaji , te shodno stavu 1 ovog člana Zakona Ministarstvo vanjskih poslova i evropskih integracija nije dužno da omogući pristup na traženi način.

Protiv ovog akta u zakonskom roku podnosilac zahtjeva je uložio žalbu. U žalbi se u bitnom navodi da se akt pobija zbog nepotpuno i nepravilno utvrđenog činjeničnog stanja i povrede pravila postupka. Da je dana 13.09.2016.godine upućen zahtjev za pristup informacijama kojim je od Ministarstva vanjskih poslova i evropskih integracija traženo da dostavi kopiju svih izdatih putnih naloga za upravljanje službenim vozilima (za period od 29/08/2016 do 04/09/2016.), koji uključuje i evidenciju utrošaka gorica i maziva i evidenciju kretanja vozila, provedenog vremena i učinka. Navodi se da je dana 28.septembra 2016. godine Ministarstvo vanjskih poslova i evropskih integracija dostavilo akt broj: UPI 0504/82-2 od dana 15. septembra 2016. godine kojim obavještava žalioca da je tražena informacija javno objavljena na sajtu ovog organa. Žalilac ističe da je u postupku donošenja osporenog akta prvostepeni organ je na štetu žalioca povrijedio zakon, te da shodno odredbi člana 26 stav 1 Zakona o slobodnom pristupu informacijama, organ vlasti nije dužan da omogući putem e-maila pristup informaciji koju posjeduje, ako je ona javno objavljena u Crnoj Gori ili dostupna na internet stranici organa vlasti , te da je prema stavu 2 istog člana propisano u slučaju iz stava 1 ovo člana organ vlasti dužan je da, u roku od pet dana od dana podnošenja zahtjeva, u pisanoj formi obavijesti podnosioca zahtjeva o tome gdje je i kada tražena informacija javno objavljena. Žalilac ističe da je pretragom internet stranice, na koju prvostepeni organ upućuje, pronašao putne naloge za navedeni period, međutim isti ne sadrže sve potrebne podatke i nijesu u skladu sa obrascem putnog naloga koji je definisan Pravilnikom o obrascu putnog naloga, načinu njegovog izdavanja i vođenju evidencije izdatih putnih naloga. Kako je prvostepeni organ je izostavio djelove obrasca koji su definisani pravilnikom: evidenciju utroška goriva i maziva, evidencija kretanja vozila, provedenog vremena i učinka iz istog nije moguće utvrditi da li je došlo do zloupotrebe vozila u predizbornim kampanjama. Žalilac u bitnom navodi da je, shodno navedenom, nesporno da prvostepeni organ nije objavio informaciju traženu zahtjevom, već se na istoj nalazi nepotpun putni nalog, koji je kao takav neupotrebljiv. Prema tome, kako su predmet zahtjeva bili puni nalozi sa svim potrebnim informacijama, a prema navedenom Pravilniku, jasno je da informacije na koje nas prvostepeni organ upućuje ne odgovaraju traženim. Naime, žalilac ističe da informacija na koju Ministarstvo vanjskih poslova i evropskih integracija Crne Gore upućuje nije relevantna, niti suštinski odgovara informaciji traženoj zahtjevom za slobodan pristup informacijama, zbog čega je prvostepeni organ pogrešno utvrdio činjenično stanje i na osnovu toga pogrešno ograničio pristup traženoj informacijiPredlaže da Savjet Agencije poništi akt Ministarstva vanjskih poslova i evropskih integracija Crne Gore UPI 0504/82-2 od 15.09.2016.godine i meritorno odluči .

Nakon razmatranja spisa predmeta, žalbenih navoda, neposrednog uvida na linku <http://www.mvpei.gov.me/biblioteka/izvjestaji> , na kom je objavljena tražena informacija br. 16/99821 i to: Nalog za kontrolu upotrebe službenih i drugih vozila i potrošnje goriva br.000786 od 29.08. do 01.09.2016.godine, sa pratećom evidencijom relacija, vremena odlaska i dolaska, pređenih kilometara, Putni nalog za službeno i drugo vozilo br.0152 od 29.08.2016.godine, Putni nalog za službeno vozilo br.05/7-1696/30/2 od 29.08.2016. do 01.09.2016.godine, Nalog za kontrolu upotrebe službenih i drugih vozila i potrošnje goriva br.0001577 od 01.09.2016.godine, sa pratećom evidencijom relacija, vremena odlaska i dolaska, pređenih kilometara za period od 01.09.do 02.09.2016.godine, Putni nalog za službeno vozilo br.05/7-1696/33 od 01.09.2016.godine, Nalog za kontrolu upotrebe službenih i drugih vozila i potrošnje goriva br.0021 od 01.09.do 04.09.2016.godine, sa pratećom evidencijom relacija, vremena odlaska i dolaska, pređenih kilometara, Putni nalog za službeno vozilo br.05/7-1696/27 za period od 01.09. do 04.09.2016.godine, Nalog za kontrolu upotrebe službenih i drugih vozila i potrošnje goriva br.0024 od 29.08.do 31.08.2016.godine, sa pratećom evidencijom relacija, vremena odlaska i dolaska, pređenih kilometara, Putni nalog za službeno vozilo br.05/7-1696/26 za period od 29.08. do 31.08.2016.godine, Nalog za kontrolu upotrebe službenih i drugih vozila i potrošnje goriva br.000787 od 01.09.do 03.09.2016.godine, sa pratećom evidencijom relacija, vremena odlaska i dolaska, pređenih kilometara, Putni nalog za službeno i drugo vozilo br.0151 od 01.09. do 02.09.2016.godine, Nalog za kontrolu upotrebe službenih i drugih vozila i potrošnje goriva br.000935 od 29.08.2016.godine, za period od 01.09.do 02.09.2016.godine sa pratećom evidencijom relacija, vremena odlaska i dolaska, pređenih kilometara Putni nalog za službeno vozilo br.05/7-1696/28 za period od 01.09. do 03.09.2016.godine, Nalog za kontrolu upotrebe službenih i drugih vozila i potrošnje goriva br.000934 od 29.08.2016.godine, za period od 29.08.do 31.09.2016.godine sa pratećom evidencijom relacija, vremena odlaska i dolaska, pređenih kilometara, Putni nalog za službeno vozilo br.05/7-1696/29 za period od 29.08. do 01.09.2016.godine, Nalog za kontrolu upotrebe službenih i drugih vozila i potrošnje goriva br.000839 od 29.08.2016.godine, za period od 01.09.do 03.09.2016.godine sa pratećom evidencijom relacija, vremena odlaska i dolaska, pređenih kilometara, Putni nalog za službeno vozilo br.05/7-1696/32 od 30.08.2016.godine za period od 01.09. do 03.09.2016.godine, Nalog za kontrolu upotrebe službenih i drugih vozila i potrošnje goriva br.000838 od 29.08.2016.godine, za period od 29.08.do 31.08.2016.godine sa pratećom evidencijom relacija, vremena odlaska i dolaska, pređenih kilometara i Putni nalog za službeno vozilo br.05/7-1696/25 od 29.08.2016.godine za period od 29.08. do 01.09.2016.godine, Savjet Agencije je našao da je žalba neosnovana.

Član 235 Zakona o opštem upravnom postupku propisuje da će drugostepeni organ odbiti žalbu kada utvrdi da je postupak koji je rješenju prethodio pravilno sproveden i da je rješenje pravilno i na zakonu zasnovano, a žalba neosnovana. Članom 26 Zakona o slobodnom pristupu informacijama propisano je da organ vlasti nije dužan da omogući pristup informaciji koju posjeduje, ako je ona javno objavljena u Crnoj Gori ili dostupna na internet stranici organa vlasti te je organ vlasti dužan, u roku od pet dana od dana podnošenja zahtjeva, u pisanoj formi, obavijesti podnosioca zahtjeva o tome gdje je i kada tražena informacija javno objavljena. Kako je Ministarstvo vanjskih poslova i evropskih integracija Crne Gore u zakonskom roku podnosiocu zahtjeva dostavila obavještenje UPI 0504/82-2 od 15.09.2016.godine u kom se navodi da su tražene informacije javno dostupne na linku [http://www.mvpei.gov.me/biblioteka/izvještaji](http://www.mvpei.gov.me/biblioteka/izvje%C5%A1taji), na kom je objavljena tražena informacija i to: Nalog za kontrolu upotrebe službenih i drugih vozila i potrošnje goriva br.000786 od 29.08. do 01.09.2016.godine, sa pratećom evidencijom relacija, vremena odlaska i dolaska, pređenih kilometara, Putni nalog za službeno i drugo vozilo br.0152 od 29.08.2016.godine, Putni nalog za službeno vozilo br.05/7-1696/30/2 od 29.08.2016. do 01.09.2016.godine, Nalog za kontrolu upotrebe službenih i drugih vozila i potrošnje goriva br.0001577 od 01.09.2016.godine, sa pratećom evidencijom relacija, vremena odlaska i dolaska, pređenih kilometara za period od 01.09.do 02.09.2016.godine, Putni nalog za službeno vozilo br.05/7-1696/33 od 01.09.2016.godine, Nalog za kontrolu upotrebe službenih i drugih vozila i potrošnje goriva br.0021 od 01.09.do 04.09.2016.godine, sa pratećom evidencijom relacija, vremena odlaska i dolaska, pređenih kilometara, Putni nalog za službeno vozilo br.05/7-1696/27 za period od 01.09. do 04.09.2016.godine, Nalog za kontrolu upotrebe službenih i drugih vozila i potrošnje goriva br.0024 od 29.08.do 31.08.2016.godine, sa pratećom evidencijom relacija, vremena odlaska i dolaska, pređenih kilometara, Putni nalog za službeno vozilo br.05/7-1696/26 za period od 29.08. do 31.08.2016.godine, Nalog za kontrolu upotrebe službenih i drugih vozila i potrošnje goriva br.000787 od 01.09.do 03.09.2016.godine, sa pratećom evidencijom relacija, vremena odlaska i dolaska, pređenih kilometara, Putni nalog za službeno i drugo vozilo br.0151 od 01.09. do 02.09.2016.godine, Nalog za kontrolu upotrebe službenih i drugih vozila i potrošnje goriva br.000935 od 29.08.2016.godine, za period od 01.09.do 02.09.2016.godine sa pratećom evidencijom relacija, vremena odlaska i dolaska, pređenih kilometara Putni nalog za službeno vozilo br.05/7-1696/28 za period od 01.09. do 03.09.2016.godine, Nalog za kontrolu upotrebe službenih i drugih vozila i potrošnje goriva br.000934 od 29.08.2016.godine, za period od 29.08.do 31.09.2016.godine sa pratećom evidencijom relacija, vremena odlaska i dolaska, pređenih kilometara, Putni nalog za službeno vozilo br.05/7-1696/29 za period od 29.08. do 01.09.2016.godine, Nalog za kontrolu upotrebe službenih i drugih vozila i potrošnje goriva br.000839 od 29.08.2016.godine, za period od 01.09.do 03.09.2016.godine sa pratećom evidencijom relacija, vremena odlaska i dolaska, pređenih kilometara, Putni nalog za službeno vozilo br.05/7-1696/32 od 30.08.2016.godine za period od 01.09. do 03.09.2016.godine, Nalog za kontrolu upotrebe službenih i drugih vozila i potrošnje goriva br.000838 od 29.08.2016.godine, za period od 29.08.do 31.08.2016.godine sa pratećom evidencijom relacija, vremena odlaska i dolaska, pređenih kilometara i Putni nalog za službeno vozilo br.05/7-1696/25 od 29.08.2016.godine za period od 29.08. do 01.09.2016.godine, Savjet Agencije je utvrdio da je Ministarstvo vanjskih poslova i evropskih integracija Crne Gore pravilno primjenilo materijalno pravo i član 26 Zakona o slobodnom pristupu informacijama, na način što je obavještenjem dala jasan link gdje se može pronaći tražena informacija na internet stranici Ministarstva vanjskih poslova i evropskih integracija Crne Gore te je našao da je žalba neosnovana. Žalbeni navodi koji se odnose na osporavanje kvaliteta objavljene informacije nijesu predmet nadležnosti Agencije za zaštitu ličnih podataka i slobodan pristup informacijama već samo činjenica da li je informacija koja je predmet zahtjeva za slobodan pristup informacijama javno objavljena što je utvrđeno uvidom u intenet stranicu Ministarstva vanjskih poslova i evropskih integracija Crne Gore i dokumetaciju dostavljenu od strane prvostepenog organa, te upućujemo podnosioca na nadležan organ Agenciju za sprečavanje korupcije i druge organe koji su zaduženi da prate kvalitet objavljenih informacija.

Sa iznijetih razloga, shodno članu 38 Zakona o slobodnom pristupu informacijama i člana 235 stav 1 Zakona o opštem upravnom postupku, odlučeno je kao u izreci.

**Pravna pouka:** Protiv ovog Rješenja može se pokrenuti Upravni spor u roku od 30 dana od dana prijema.

**SAVJET AGENCIJE:**

**Predsjednik, Muhamed Gjokaj**